google/wiki40b huggingface dataset:
Le Plessis-Dorin

Poloha

Obec má rozlohu 14,19 km². Najvyšší bod je položený 249 m n. m. a najnižší bod 131 m n. m.

Obyvateľstvo

Počet obyvateľov obce je 181 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fyzikálne vyšetrenie

Fyzikálne vyšetrenie alebo fyzické vyšetrenie je vyšetrenie chorého zmyslami lekára. Napriek rozšíreniu moderných diagnostických metód je fyzikálne vyšetrenie naďalej spolu s anamnézou základným predpokladom stanovenia správnej diagnózy, keď ju určí až v 80% prípadov. Jeho vynechanie a pristúpenie rovno k zobrazovacím či laboratórnym testom je až na výnimky nesprávny a pre pacienta mnohokrát nebezpečný postup, ktorý vedie k jeho zbytočnému utrpeniu, vystaveniu ionizujúcemu žiareniu, predĺženiu diagnostického procesu a v neposlednom rade k výraznému zvýšeniu finančných nákladov.
Význam a kvalitu fyzikálneho vyšetrenia zvyšujú vedomosti a skúsenosti lekára.
Savigné-sous-le-Lude

Poloha

Obec má rozlohu 33,84 km². Najvyšší bod je položený 89 m n. m. a najnižší bod 38 m n. m.

Obyvateľstvo

Počet obyvateľov obce je 427 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
US Open 2009

Chlapčenská dvojhra

Bernard Tomic vs.  Chase Buchanan  6-1, 6-3

Dievčenská dvojha

Heather Watsonová vs.  Jana Bučinová  6-4, 6-1

Chlapčenská štvorhra

{{}} [[]] / {{}} [[]] vs. {{}} [[]] / {{}} [[]],
Trévillers

Poloha

Obec má rozlohu 10,74 km². Najvyšší bod je položený 920 m n. m. a najnižší bod 700 m n. m.

Obyvateľstvo

Počet obyvateľov obce je 478 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Touche

Poloha

Obec má rozlohu 8,29 km². Najvyšší bod je položený 458 m n. m. a najnižší bod 153 m n. m.

Obyvateľstvo

Počet obyvateľov obce je 205 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cesta II. triedy 518 (Slovensko)

Cesta II. triedy 518 bola v rokoch 1946 až 1986 cesta II. triedy na Slovensku.

História

Cesta viedla v koridore časti dnešnej cesty I/64 v trase Prievidza (I/9) - Rajec (II/517) - Gajdel (dnes Kľačno) (II/519) - Žilina (I/18). V roku 1986 bola cesta začlenená do cesty I/64.
Vladimir Georgijevič Titov

Mladosť a výcvik

Po základnej škole absolvoval v roku 1965 aj strednú a nastúpil na Černigovské vyššie letecké učilište na Ukrajine, štúdium ukončil roku 1970. Na tejto škole v Černigove zostal ako pilot inštruktor až do roku 1974. Potom slúžil v armáde. Do Hviezdneho mestečka (Centr podgotovki kosmonavtov im. J. A. Gagarina, Zvezdnyj gorodok), nastúpil v roku 1976 a zostal tam 20 rokov.
Mádžid Ahmad Abd Alláh al-Muhammad

Mádžid Ahmad Abd Alláh al-Muhammad (* 1. november 1959, Džidda), arab. ماجد أحمد عبد ﷲ المحمد, bol futbalista Saudskej Arábie.
Hral za klub An-Nasr Rijád kde v rokoch 1977–1998 nastrieľal 320 gólov. Zúčastnil sa MS v roku 1994 kde odohral 2 zápasy. V národnom drese odohral 147 zápasov s bilanciou 67 gólov. Volali ho aj arabský Pelé.
Brie Larson

Životopis

Narodila sa rodičom Heather Edwards a Sylvainovi Desaulniersovi. Rodičia sú chiropraktici. Jej rodným jazykom je francúzština. Po rozvode rodičov sa presťahovala s matkou a sestrou do Los Angeles. Po výučbe doma študovala herectvo na American Conservatory Theater v San Franciscu. 
Svoju kariéru začala v deväťdesiatych rokoch, keď hrala malé úlohy v rôznych seriáloch. Prvú väčšiu úlohu dostala v roku 2004 vo filme Koniec snenia. V rokoch 2009 - 2011 hrala v seriáli United States of Tara. Ako speváčka vydala v roku 2005 album Finally Out of P.E.
V roku 2016 získala ceny Zlatý glóbus, BAFTA i Oscara za výkon v hlavnej úlohe v dráme Izba.
29. júna 2016 bolo oznámené, že sa stala, ako jedna zo 683 osobností, členkou Akadémie filmových umení a vied.
Od roku 2013 je jej partnerom hudobník a herec Alex Greenwald.
Labastide-sur-Bésorgues

Poloha

Labastide-sur-Bésorgues má rozlohu 17,29 km². Najvyšší bod je položený 1 403 m n. m. a najnižší bod 556 m n. m.

Obyvateľstvo

Labastide-sur-Bésorgues má 232 obyvateľov (2009).
Graf vývoja obyvateľstva:
Zdroje: INSEE
Tranoscius (vydavateľstvo)

Tranoscius je slovenské vydavateľstvo. Založené bolo v roku 1898 v Liptovskom Mikuláši, kde bolo aj jeho sídlo. Pomenované bolo na počesť Juraja Tranovského .
Zameriava sa na vydávanie náboženskej literatúry. Prvou vydanou knihou bola v roku 1898 kniha Nevyhováraj sa! (podtitul: Krátke odpovede na obyčajné výhovorky a námietky vo veciach náboženských) od Adolfa Petra Zátureckého. Od 24. septembra do 14. októbra 1943 bola súdom zastavená jeho činnosť. V roku 1953 bolo dovolené vydávať len kalendáre a bohoslužobné knihy a ostatné vydávanie bolo pozastavené . V rokoch 1898-1990 vydalo vydavateľstvo 1400 titulov. Činnosť Tranoscia bola obnovená v roku 1991, keď sa stal oficiálnym vydavateľstvom Evanjelickej cirkvi augsburského vyznania (ECAV).
Národná kultúrna pamiatka Solivar

História

Unikátny komplex na ťažbu soli zo soľanky pochádza zo 17. storočia, hoci samotná ťažba soli v lokalite začala už v roku 1571. Do súboru pamiatok patrí šachta Leopold, rezervoáre na soľanku, huta, varňa, sklad soli, kováčske dielne a klopačka. 
Ťažba prebiehala v „jame“ Leopold, nazývanej aj Cisárska, ktorá dosahuje hĺbku až 155 metrov. Po takmer storočí ťažby bola nad ňou postavená budova gápľa, ktorým sa dopravovala vyťažená soľ na povrch. Po zatopení jamy (šachty) sa začala soľ získava zo soľanky, ktorá sa čerpala v koženom mechu za pomoci koní. Tunajší gápeľ patril medzi najväčšie v strednej Európe. 
Drevené zásobníky na vyťaženú soľanku boli vybudované v roku 1815 a umožňovali uskladniť až 10 560 hektolitrov vzácnej suroviny. Nádrže stáli na kamenných podstavcoch, boli zastrešené a soľanka bola do nich dopravovaná drevenými potrubiami z odkaľovacej nádrže. Z týchto nádrží putovala soľanka predhrievacej a potom do odparovacej nádrže, následne do odkvapových komôr a sušiarne. Odtiaľ sa už kryštalická soľ previezla po koľajniciach do skladu a na expedíciu.
Hlavný soľný sklad bol dobudovaný okolo roku 1825, varne František a Ferdinand z prelomu 18. a 19. storočia boli zbúrané v roku 1931. Pôvodná varňa František zhorela počas požiaru v roku 1819, no oveľa ničivejší bol požiar 18. mája 1986, kedy zhorela architektonicky najzaujímavejšia časť pamiatky. V roku 2016 bola ukončená kompletná obnova tejto unikátnej technickej pamiatky v rozpočte 3,8 milióna Eur. Viac ako dvoma miliónmi prispel Európsky fondu regionálneho rozvoja, vyše 350-tisíc eur zo štátneho rozpočtu a ďalších takmer 1,5 milióna eur z rezortných zdrojov ministerstva kultúry. 
Areál dopĺňali aj slané kúpele, strojovňa, vozovňa a iné stavby, ktoré však už nedisponujú pôvodným vybavením. Na návrší sa zachovala klopačka. Liečivé účinky jedinečnej klímy, svetla a zvuku poskytuje soľná jaskyňa, ktorá sa využíva na liečbu chorôb hrdla a priedušiek, prieduškovej astmy, zápalových stavov nosa a nosových dutín, peľovej alergie, alergických zmien kože, neuróz a stavov vyčerpania.
Hrad Liptovský Hrádok

Počiatky Hradu

Gotický kamenný hrad dal na hornom Liptove postaviť vtedajší zvolenský župan Donč po roku 1314. Skala, na ktorej hrad stojí, bola obkolesená vodnou priekopou a jeho úlohou bolo strážiť dôležitú  križovatku ciest Spišskej cesty a cesty Magna via, tzv. Jantárovej cesty. Pôvodne kráľovský hrad dal v roku 1399 kráľ Žigmund do správy M. Gorjanskému, no už v roku 1433 ho obsadili Husiti, po nich Jiskrovci a odvtedy už často menil majiteľov. Veľa rokov bol hrad v rozvalinách, až kým ho nedostal Valentín Balaša so svojím bratom.

Veľké rekonštrukcie hradu

Hrad mal pôvodne len jedno krídlo orientované v smere západ - východ. Typický príklad dvojvežovej dispozície hradu. Za hlavnou vežou typu donžon postavili v polovici 15. storočia nové krídlo, ktoré ešte v rokoch 1774 - 1775 kryté štýlovou mazardovou strechou. V rokoch 1574 – 1579 sa diala veľká rekonštrukcia hradu Valentína a Žigmunda Balassu. Oni hrad prestavali od základov a dostavali mnohé hospodárske budovy. Za ich panovania pochádza prvá zmienka o Rómoch v panstve. Vyrábali železné výrobky pre potreby panstva.

17. – 18. storočie

V roku 1600 hrad získala Magdaléna Zaiová, ktorá  prestavala hrad a dostavala renesančný kaštieľ. Kaštieľ mal dva krídla, v mieste staršieho paláca sa spájal s hradom. Po smrti Mikuláša Šándorfiho prestavala aj hrad v renesančnom štýle. Počas Protihabsburských povstaní tu bola uložená svätoštefanská kráľovská koruna, z čoho plynie, že hrad bol dobre chráneným a bezpečným miestom. V tomto období tvoril dôležitý oporný bod cisárskeho vojska. Po bitke s povstalcami v roku 1709 zostal silne poškodený, najmä časť starého hradu. V roku 1721 Hrádok získal rod Lichtensteinovcov, ktorí sa výstavbou mlyna, pivovaru, soľného skladu i vodnej píly zaslúžili o rozvoj areálu i okolia. Posledným súkromným majiteľom bol Emanuel Lichtenstein. To on predal hrad Kráľovskej komore.

Neskorý romantizmus a moderná doba

Na začiatku 19. storočia hrad postihla katastrofa. Hrad v roku 1803 vyhorel. Zhorel celý takmer do tla. Hrad sa nepodarilo zachrániť. Odvtedy bol v ruinách. Kráľovská komora opravila len kaštieľ okolo hradu, ktorý postavila M. Zai v roku 1603.Zriadili tu aj okresný súd a väznicu.  Tie tu boli až do roku 1930. Neskôr, keď bol zrušený súd, väznica tu ostala a bola umiestnená v bývalej hradne pivnici a mučiarni, ktorú tiež postavila M. Zai v roku 1603 pri veľkej prestavbe hradu.
V roku 1932 boli niektoré časti hradu konzervované. Boli tu nasťahované rodiny z anasovaných kaštieľov na Prekážke. V roku 1960 bol v priestoroch hradu zriadené Národopisné múzeum a malo nainštalovaných len 12 miestností. V roku 1990 bolo múzeum presťahované do bývalého soľného skladu a hrad ostal neobývaný. V roku 2001 ho kúpila Ing. Dagmar Machová, ktorá v kaštieli zriadila luxusný hotel Chateau GrandCastle a v súčasnosti renovuje  zrúcaninu hradu. Od roku 2012 je na hrade a v kaštieli opäť sprístupnené múzeum s malým okruhom po zrekonštruovaných častiach objektu. Celková rekonštrukcia patrí k najzdarilejším počinom svojho druhu v moderných dejinách Slovenska.
Výkon (mechanický)

Výkon je fyzikálna veličina, ktorá udáva množstvo vykonanej práce za určitý čas. Používa sa hlavne pri porovnávaní viacerých strojov alebo spôsobov. Označujeme ho P a základnou jednotkou výkonu podľa sústavy SI je 1 watt. Ďalšími jednotkami (zastaranými) sú napríklad 1 k (kôň; 1k = 735,5 W) a potom odvodené jednotky ako napríklad kW - kilowatt.
Výkon je priamoúmerný práci, čiže čím väčšia práca, tým väčší výkon. Je nepriamo úmerný času, teda čím väčšia doba, tým menší výkon. Z toho vyplýva, že výkon od času a práce závisí.
Výkon sa dá vypočítať ako  , pričom  je práca v jouloch a  je čas v sekundách. Fyzikálne korektný výpočet okamžitého výkonu je , čiže ako zmena energie za čas, kde  nemusí byť len konaná práca, ale celková energia systému a  je prvá časová derivácia.
Theix

Poloha

Obec má rozlohu 47,13 km². Najvyšší bod je položený 107 m n. m. a najnižší bod 2 m n. m.

Obyvateľstvo

Počet obyvateľov obce je 6 765 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jeruzalemský Talmud

Označenie

Jeruzalemský Talmud sa niekedy označuje aj „Talmud d-maarava“ čiže Západný Talmud (Izrael z pohľadu Babylónie) alebo jednoducho „J'rušalmi“ aj keď pravdepodobne nevznikol v samotnom Jeruzaleme, ale v Tiberiase.

Vznik

Zozbieranie traktátov z viacerých zdrojov prebehlo pravdepodobne v 5. storočí. Poslednými rabínmi, ktorí sú v jeruzalemskom Talmude spomínaní, sú amoraiti z 5. storočia. Do textu sa však zasahovalo aj neskôr a vznikli rôzne verzie. V texte sa vyskytujú aj protiklady napriek tomu, že nie sú zmienené. Keďže Talmud pôvodne úryvky z Mišny neobsahoval, nie je jasné, z ktorej verzie Mišny autori vychádzali. Dnešné vložené úseky sa skladajú z viacerých Mišien: izraelskej a babylonskej.

Obsah

Organizácia Jeruzalemského Talmudu je podobná Mišne, ktorú komentuje. V JT sa však nachádza aj materiál nepochádzajúci z Mišny, celkovo chýba 24 z 63 traktátov. Niektoré pasáže sa tiež opakujú.
Doyet

Poloha

Doyet má rozlohu 27,58 km². Najvyšší bod je položený 386 m n. m. a najnižší bod 254 m n. m.

Obyvateľstvo

Doyet má 1241 obyvateľov (2009).
Graf vývoja obyvateľstva:
Zdroje: INSEE
Douglas Adams

Život

Jeho rodičia sa rozišli, keď mal päť rokov. Matka bola zdravotná sestra a otec študent teológie. Matka ho vychovávala sama, a tak si už ako stredoškolák privyrábal ako ošetrovateľ v ústave pre duševne chorých, zametač kurínov aj ako asistent pri röntgene. Na strednej škole mal vynikajúce hodnotenie z angličtiny (neskôr slúžil profesorom ako vzorový príklad žiaka), čo mu dopomohlo k štipendiu na štúdiá anglickej literatúry v Cambridge.
Bol študentom – bohémom. Patril k hlavným aktérom divadelného diania na škole, ale bol aj dobrým a zábavným spoločníkom. Neil Gaiman, jeho spolupracovník a priateľ, si na spoločné študentské roky spomína ako na zbierku absurdných príhod a skúšku hraníc, kam až sa dá zájsť s provokatívnosťou v témach. Po jednom predstavení vysokoškolskej hry, ktorá sa hrala v divadelnom West Ende v Londýne, sa Adams stretol s Grahamom Chapmanom, členom Monty Pythonovcov. Časom sa s Pytónmi skamarátil a občas spolu aj pracovali. Aj keď Adams vystupoval len v jednej epizóde TV seriálu Monty Pythonov Lietajúci cirkus, všeobecne bol považovaný za jedného z členov skupiny. 
Zomrel 11. mája 2001 na srdcový záchvat. Počas celého života mal rád rockovú hudbu a jeho dôvernými priateľmi boli členovia skupiny Pink Floyd. Na zádušnej omši po jeho pohrebe v roku 2001 zaspieval osobne David Gilmour skladbu „Wish You Were Here“.

Tvorba

Jeho humorné fantasy si našlo veľký ohlas aj medzi ľuďmi, ktorí nie sú fanúšikmi fantasy a sci-fi. Veľkú popularitu si získal hlavne vďaka rozhlasovej hre stanice BBC The Hitchhiker`s guide to galaxy. Túto hru neskôr zhrnul do knihy The Hitchhiker`s guide to galaxy (1979). Bol natočený aj vydarený rovnomenný seriál, v ktorom je ale zobrazený iba základný príbeh. V roku 2005 bol natočený aj rovnomenný film.
Adams ale za svoju najdôležitejšiu knihu nepovažoval Stopárového sprievodcu, ale knihu o ochrane ohrozených druhov Last Chance to see, na ktorú sa ale často zabúda.
Charing Cross

Charing Cross je jednou z londýnskych štvrtí. Nachádza sa na severnom brehu rieky Temže v mestskom obvode Westminster.

História

Meno Charing Cross, ktoré okrem vlakovej stanice nesie aj neďaleké okolie, pochádza z mena osady Charing, kde nechal kráľ Eduard I. vybudovať pamätník pre svoju zosnulú manželku Eleonóru Kastílsku. Charing Cross je oficiálne  považovaný za presný stred Londýna a všetky vzdialenosti v Londýne sa merajú vzhľadom k pamätnému krížu vybudovanému v Charing.
Charing Cross bol posledným z dvanástich zastavení Eleonórinho pohrebného sprievodu. Jej rakva tu spočívala počas noci pred jej pohrebným obradom vo Westminsterskom opátstve dňa 17. decembra 1290. Na každom z týchto zastavení nechal Edward postaviť pamätný kríž, z ktorých sa do dnešnej doby zachovali iba tri. Kríž, ktorý sa v súčasnosti nachádza pred stanicou Charing Cross je viktoriánskou kópiou pôvodného kríža, ktorú navrhol architekt Edward Middleton Barry.
Pôvodný kríž bol oveľa menší a menej zdobený a nachádzal sa na mieste osady Charing, na severnom konci ulice Whitehall a na južnom konci Trafalgarského námestia. Na tomto mieste sa v súčasnosti nachádza jazdecká socha kráľa Charlesa I.
Predpokladalo sa, že názov osady Charing vznikol skomolením francúzskych slov „chère Reine“ (slov.: drahá Kráľovná). Avšak pravdepodobnejšie je to, že názov pochádza zo staroanglického slova „cearring“ znamenajúceho riečny meander. Práve na mieste, kde kedysi stál Charing sa Temža dramaticky ohýba o skoro 90 stupňov.
Baset (pes)

História

Plemeno vzniklo koncom 16. storočia vo Francúzsku. Spolu s plemenom Svätohubertský pes a ďalšími podobnými plemenami patrí medzi farbiare.
Názov baset pochádza z francúzskeho slova bas, čo znamená nízky. Črty hlavy baseta a ostrý čuch naznačujú, že sa toto plemeno vyvinulo z trpasličej mutácie anglického farbiara. Baset sa objavil vo Veľkej Británii až v 2. polovici 19. storočia.
V roku 1875 ho predstavili na výstave psov vo Wolverhamptone. V roku 1883 sa vytvoril klub priaznivcov baseta. Nadšenou obdivovateľkou basetov bola kráľovná Alexandra, manželka Eduarda VII. a pravidelne sa s nimi zúčastňovala na výstavách. Jeden z jej psov zvíťazil v roku 1909 na Crufftovej výstave.

Vzhľad

Baset je známy svojimi dlhými, plandajúcimi ušami, krátkymi silnými nohami a svojim sladkým, ale smutným výrazom. Hlava je kupolovitá, výrazne končitá, mierne zúžená smerom k ňufáku. Uši sú dlhé a zamatové, nasadené pod očami. Oči tmavé až hnedasté. Pozornosť púta ružová dolná mihalnica a ťažké vrásčité obočie. Nos je čierny, u svetlo sfarbených psov hnedý. Telo baseta je široké, dlhé a súdkovité s krátkymi zavalitými nohami s voľnou zvráskavenou kožou a širokými ťažkými labami. Chvost je dlhý a zúžený, nosený vzpriamene, pri pohybe skrútený dohora. Srsť je hladká, priliehavá, ale nie veľmi jemná, sfarbená hnedo-čierno-bielo, citrónovo-bielo alebo inou farbou typickou pre poľovného psa.

Povaha

Hoci sa baset tvári smutne, má živú, priateľskú a dobromyseľnú povahu. Jeho znášanlivosť je mimoriadne vysoká, čo z neho robí ideálneho spoločníka pre deti. Znáša sa dobre i s inými psami a toleruje mačky. Vďaka hlbokému štekotu z neho môže byť dobrý strážny pes. Svojou vrodenou túžbou loviť a sledovať stopu a telesnej stavbe je atletický a funkčný poľovný pes.

Starostlivosť

Baset je nenáročný na chov. Potrebuje len kvalitnú stravu, vhodnú pre psy jeho veľkosti. Avšak opatrne, pretože má sklon k obezite. Medzi nedostatky patria jeho previsnuté pysky. Sklony k nadmernému slineniu a záhyby kože sú hlavnou príčinou toho, že sa musí častejšie kúpať. Dlhé uši sú citlivé na zápal vonkajšieho zvukovodu. Pravidelné čistenie uší je nutnosť!Pekná, krátka srsť baseta potrebuje len málo údržby. Stačí raz za týždeň vyčesať odumretú srsť a skrátiť pazúriky. Pes, ktorý trávi veľa času vonku si pazúriky skracuje prirodzenou cestou.

Využitie

Baset pôsobí mierne lenivo, ale patrí medzi najužitočnejšie poľovné psy, nasadzovaný na lov vo svorke. Ovplýva čulosťou a energiou a podľa pachu prenasleduje zajace, králiky a bažanty aj cez najhustejší porast. V teréne prejavuje rozhodnosť a veľkú vytrvalosť. Baset má hlboký a zvonivý brechot. Brechot svorky patrí medzi vzrušujúce, nezabudnuteľné zážitky.
Žihľavník

Prírodná rezervácia Žihľavník

Na severných svahoch sa nachádza v roku 1967 vyhlásená rovnomenná prírodná rezervácia o výmere 130,18 ha. Územie tvorí významnú krasovú oblasť s pôvodnými zachovalými lesnými porastami s výskytom vzácnej teplomilnej flóry a fauny.
PlayStation 4

O konzole

Playstation 4 je nástupcom obľúbenej Playstation 3, prináša viacero pozitívne aj negatívne vnímaných noviniek. Medzi tie negatívne v súčasnosti patrí najmä spätná nekompatibilita. V čase uvedenia na trh je ohlásených viac než 100 unikátnych hier pre túto konzolu, väčšina je zatiaľ vo vývoji. K novinkám patrí hranie na dvoch obrazovkách, okamžité zdieľanie zážitkov vďaka novej funkcii ovládača a ďalšie.

Ovládač DualShock 4

Ovládač DualShock 4 je možné zatiaľ kúpiť v modrej, červenej a čiernej farbe. Má presnejšie ovládanie vďaka mimoriadne citlivému senzoru. Má vstavaný pohybový senzor a tlačidlo SHARE zaisťujúce okamžité zdieľanie zážitkov z hrania. Ďalšie novinky sú dotyková plocha na ovládači, priamo zabudovaný mikrofón, svetelná lišta či výstup pre slúchadlá.

Kamera

K Playstation 4 je v rámci voliteľného príslušenstva k dispozícii vylepšená PS Eye kamera. Má dve kamery s rozlíšením 1280x800 pixelov snímajúce pri 60 snímkoch za sekundu uhol záberu 85 stupňov. Bude schopná detegovať pohyb hráča či zistiť jeho polohu. Jej cena sa odhaduje na 50 eur.

Kompatibilita

Spoločnosť SONY oznámila, že spätná kompatibilita nebude pre PS3 ani PS2. Ale PS4 nebude blokovať tzv. bazárové hry a kompatibilita so staršími hrami by mala byť nepriamo zabezpečená cez streamovaciu hernú službu Gaikai.
Omsk

Poloha

Od Moskvy je vzdialené 2 555 km. Rozprestiera sa po dĺžke asi 40 km na sútoku riek Irtyš a Om.

Dejiny

Založenie mesta je spojené s plánom obsadenia sibírskych oblastí a získavania prírodných zdrojov. Prvý úmysel založiť pevnosť vznikol v roku 1608 a vzišiel z radov kozákov z Tary, ktorí sa so žiadosťou o založenie pevnosti obrátili na cára Michaila Romanova. Ale až v roku 1714 cár Peter I. vydal príkaz podplukovníkovi Ivanovi Dmitrijevičovi Buchholtzovi vytvoriť vojenskú expedíciu a vydať sa po toku rieky Irtyš s cieľom nájsť naplaveninové zlato. V júni 1716 na príkaz kniežaťa Matveja Petroviča Gagarina, námestníka pre Sibír, bola konečne založená na ľavom brehu Omi pevnosť Omsk – prvý oporný vojenský bod západnej Sibíri na Irtyši. Prvými obyvateľmi pevnosti bolo 700 vojakov a kozákov. V krátkej dobe do pevnosti pribudli remeselníci z Tary, Toboľska a Ťumeňu. 
V roku 1768 začala stavba novej pevnosti o rozlohe 30 hektárov na pravom brehu Omi. Základňa pevnosti bol mnohouholník so štyrmi vežami a tromi polobaštami. Pevnosť bola obohnaná zemným valom 3,5 metra vysokým a 2,5 metra širokým. 17. marca 1785 cárovná Katarína II. schválila vzhľad erbu pre Omsk. V roku 1822 bola vyhlásená Omská oblasť s centrom v meste Omsk. 
Boľševici sa ujali vlády 17. novembra 1917, ale už 7. júna 1918 boli vyhnaní bielymi za pomoci kozáckych jednotiek. V Omsku bola vyhlásená dočasná vláda na čele s admirálom A. V. Kolčakom. V tej dobe sa v Omsku nachádzali aj československí interbrigadisti medzi ktorými bol aj Jaroslav Hašek. Červení dobyli mesto naspäť 14. novembra 1919. Pred znovudobytím mesta červenými interbrigadistov odviedol z mesta generál M. R. Štefánik späť do vlasti cestou cez Japonsko. Už v roku 1939 žilo v meste viac ako 280 000 obyvateľov.

Priemysel

V meste sa nachádza najväčší závod na spracovanie ropy v Rusku.
Trémeheuc

Poloha

Obec má rozlohu 6,05 km². Najvyšší bod je položený 127 m n. m. a najnižší bod 69 m n. m.

Obyvateľstvo

Počet obyvateľov obce je 359 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lavalade

Poloha

Obec má rozlohu 3,95 km². Najvyšší bod je položený 220 m n. m. a najnižší bod 147 m n. m.

Obyvateľstvo

Počet obyvateľov obce je 106 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Majstrovstvá klubov FIFA 2007 – Zostavy

Zostava tímov zúčastnených na majstrovstiev klubov FIFA 2007, ktoré sa uskutočnili od 7. do 16. decembra 2007 v Japonsku. Celkovo sa zúčastnilo 161 hráčov zo 7 tímov.
Znásilnenie Belgicka

Znásilnenie Belgicka (angl. Rape of Belgium) je zaužívané označenie pre vojnové zločiny spáchané nemeckými vojskami na civilistoch počas invázie a následnej okupácie Belgicka cez 1. svetovú vojnu.
Neutralita Belgicka bola garantovaná Londýnskou dohodou z roku 1839 podpísanou Spojeným kráľovstvom, Pruskom a ďalšími piatimi európskymi krajinami. Nemecký Schlieffenov plán spred vojny však rátal s obídením francúzskej armády sústredenej predovšetkým na východných hraniciach Francúzska práve cez neutrálne Belgicko, čím by neutralitu Belgicka narušil. Nemecký kancelár Theobald von Bethmann Hollweg zmluvu týždeň po vypuknutí vojny označil za „zdrap papiera“.
V ten istý deň sa začala nemecká invázia do Belgicka. Počas nej a počas následnej okupácie sa tam nemecké vojská dopustili množstva zdokumentovaných prípadov násilnosti na belgickom civilnom obyvateľstve a na jeho majetku. Zabitých bolo 6 000 ľudí, ďalších 17 700 zahynulo následkom väznenia, deportácií a trestov smrti. Len v roku 1914 bolo zničených 25 000 domovov a ďalších budov v 837 obciach po celej krajine. Pred nemeckou armádou sa dalo na útek 1,5 milióna Belgičanov, čo v tom čase predstavovalo celú pätinu populácie.
Tieto udalosti rýchlo využili krajiny Dohody vo svojej vojnovej propagande na účely náboru vojakov. Neskôr tiež poslúžili aj ako jedna zo zámienok pre vstup Spojených štátov do vojny práve na strane spojeneckých krajín.